ગાંધીનગરમાં નરેન્દ્ર મોદીના નિવાસસ્થાને દિલ્હી દરબાર યોજાય એની પાછળ નરેન્દ્ર મોદીની મહેનત જ છે. લોકસભાની ચૂંટણીમાં વડા પ્રધાનપદના ઉમેદવાર જાહેર થયા બાદ મોદીની મહેનત રંગ લાવી અને એકલે હાથે BJPને ખભે ઊંચકીને દેશમાં BJP તરફ વાતાવરણ સજ્ર્યંં હતું જેનો સીધો લાભ BJPને ચૂંટણીમાં મળે એવુ જણાઈ રહ્યું છે. મોદીએ ચૂંટણીમાં વન મૅન આર્મીની જેમ કરેલા ચૂંટણીપ્રચારના કારણે દેશમાં મોદીલહેર ફેલાઈ ગઈ હતી અને હવે ચૂંટણી બાદ જુદા-જુદા સર્વેમાં BJPને બહુમતી મળે એવું અનુમાન થઈ રહ્યું છે ત્યારે BJP હાઈકમાન્ડ પણ નરેન્દ્ર મોદીની કમાલભરી કામગીરીને કારણે સામે ચાલીને ગાંધીનગરમાં દરબાર યોજ્યો છે અને લોકસભાનાં પરિણામો બાદ સાથી પક્ષોને સાથે લઈને રણનીતિ ઘડવા માટેની ચર્ચાવિચારણા હાથ ધરી હતી.